

**Шығыс Қазақстан облысы Ұлан ауданының әкімшілік-аумақтық құрылысына өзгерістер енгізу туралы**

Шығыс Қазақстан облысы әкімдігінің 2013 жылғы 29 қарашадағы N 313 қаулысы, Шығыс Қазақстан облыстық мәслихатының 2013 жылғы 11 желтоқсандағы № 17/199-V шешімі. Шығыс Қазақстан облысының Әділет департаментінде 2014 жылғы 16 қаңтарда N 3167 болып тіркелді

      РҚАО ескертпесі.  
      Құжаттың мәтінінде түпнұсқаның пунктуациясы мен орфографиясы сақталған.

      «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының 2001 жылғы 23 қаңтардағы Заңының 6-бабы 1-тармағының 4) тармақшасына, «Қазақстан Республикасының әкімшілік-аумақтық құрылысы туралы» Қазақстан Республикасының 1993 жылғы 8 желтоқсандағы Заңының 3, 8 және 11-баптарына сәйкес, «Ұлан ауданының әкімшілік-аумақтық құрылымына өзгеріс енгізу бойынша ұсыныс жасау туралы» Ұлан аудандық мәслихатының 2013 жылғы 27 қыркүйектегі № 142 шешімі мен Ұлан ауданы әкімдігінің 2013 жылғы 27 қыркүйектегі № 101 қаулысы негізінде Шығыс Қазақстан облыстық мәслихаты **ШЕШТІ** және Шығыс Қазақстан облысының әкімдігі **ҚАУЛЫ ЕТЕДІ:**  
      1. Шығыс Қазақстан облысы Ұлан ауданының әкімшілік-аумақтық құрылысына мынадай өзгерістер енгізілсін:  
      1) есепті деректерден шығару арқылы өзге қоныстар санатына ауыстырылсын:  
      Асубұлақ кентінің Төменгі Тайынты ауылы;  
      Таврия ауылдық округінің Южное ауылы;  
      2) елді мекендер шекараларын өзгерту арқылы:  
      Төменгі Тайынты қонысы әкімшілік және аумақтық бағынысымен Асубұлақ кентінің Белогор кенті құрамына;  
      Южное қонысы әкімшілік және аумақтық бағынысымен Таврия ауылдық округінің Гагарино ауылы құрамына енгізілсін.  
      2. Осы шешім мен қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Сессия төрағасы        С. Солдатов* | *Облыс әкімі       Б. Сапарбаев* |
| *Облыстық мәслихат*  *хатшысы                 Г. Пинчук* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК